

**VABILO**

**Spoštovani,**

Zmanjševanje svetlobne onesnaženosti pozitivno vpliva na ohranitev biodiverzitete, trajnostni razvoj zavarovanih območij, prispeva k ohranitvi zdravja prebivalcev, k uporabi sodobnih trajnostnih tehnologij in razvoju trajnostnega turizma.

Posamezna območja v EU so že pridobila status t.i. območij »TEMNO NEBO«, kar tudi za Gorenjsko in posamezna območja znotraj Triglavskega narodnega parka ter območij NATURA lahko predstavlja razvojno priložnost.

Projekt NIGHT LIGHT je prvi projekt v okviru programa INTERREG EUROPE, ki se dotika zahtevnega in zanimivega razvojnega vprašanja zmanjševanja svetlobne onesnaženosti v povezavi s trajnostnim razvojem območij, iz Slovenije v projektu kot partner sodeluje BSC Kranj.

Skupaj z vami in s pomočjo strokovnjakov iz Nizozemske (provinca Frysland) in Danske (Energetska akademija Samso )želimo narediti prve korake v smeri razvoja t.i. temnih območij na Gorenjskem, zato vas vabimo na dve delavnici in sicer:

**Torek, 21.11.2017 ob 09.00 v Centru TNP v Bohinju** ; Stara Fužina 37-38 z naslednjimi temami:

9:00 Uvodni nagovor

9:30 Vpliv javne razsvetljave v zaščitenih območjih in območjih Nature 2000 (Andrej Arih, TNP)

10:30 Vpliv svetlobnega onesnaženja na biodiverziteto (dr. Tomi Trilar, Prirodoslovni muzej Slovenije)

11:30 Odmor za kavo

11:45 Vpliv javne razsvetljave na človeka (dr. Damjana Rozman, Inštitut za biokemijo, Univerza v Ljubljani)

13:00 Manjša pogostitev

14.00 Strokovno voden ogled biodiverzitete ob Bohinjskem jezeru

16:00 Vpliv svetlobnega onesnaženja na astronomijo (dr. Tomaž Zwitter, Fakulteta za matematiko in fiziko, Univerza v Ljubljani)

17:30 Astronomija - opazovanje nočnega neba (Klemen Čotar, Fakulteta za matematiko in fiziko, Univerza v Ljubljani)

**Sreda 22.11.2017 ob 10.30 v Hotelu Astoria na Bledu**; Prešernova 44 ,Bled s temo:

10:30 – 12.00 Možnosti za razvoj trajnostnega turizma v povezavi s »temnimi območji« (Jana Apih, Good place)

Delavnice bodo potekale v angleškem jeziku.   
  
  
Vabljeni.

Organizatorja delavnic:

BSC Kranj Regionalna razvojna agencija Gorenjske

Triglavski narodni park